ועדת החוקה, חוק ומשפט, כנסת 16, פרוטוקול מספר 24, 2003-06-04 09:00

מיכאל איתן: בוקר טוב לכולם.

מיכאל איתן: אני פותח את ישיבת ועדת החוקה, חוק ומשפט.

מיכאל איתן: אנחנו נקיים דיון קצר.

מיכאל איתן: אני לא מתכוון לקיים דיון ארוך, כי כל הצעות החוק שלגביהם תאושר החלת הרציפות יידונו כהצעות חוק בקריאה שנייה ושלישית, ויהיה די זמן על מנת לקיים עליהן דיון לגופן.

מיכאל איתן: עומדות לפנינו תשע הצעות.

מיכאל איתן: לגבי שמונה מהן יש הסכמה בין הכנסת לבין הממשלה, שיתקיים לגביהן דיון לגופן, ותוחל עליהן הרציפות, ואני לא רואה שום סיבה כרגע לעצור את התהליך.

מיכאל איתן: הוועדה ביקשה, הממשלה מסכימה, אז אני לא מצפה שעכשיו פתאום הוועדה תגיד אחרת.

מיכאל איתן: אני מבקש באופן עקרוני לאשר את כל שמונה הצעות החוק האלה.

אופיר פינס-פז: צריך להצביע עליהן אחת-אחת.

מיכאל איתן: ההצעה הראשונה היא הצעתו של חבר הכנסת אופיר פינס - הצעת חוק העונשין (תקופת התיישנות בעבירות המרדה).

מיכאל איתן: מי בעד?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק העונשין (תקופת ההתיישנות בעבירות המרדה) (תיקון מס' 73), התשס"ב-2002.

מיכאל איתן: הוחלה רציפות על הצעת החוק.

מיכאל איתן: הצעה שנייה היא הצעת חוק-יסוד: נשיא המדינה, של חבר הכנסת שאול יהלום.

מיכאל איתן: מי בעד?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק יסוד: נשיא המדינה (תיקון מס' 8) (בחירות מועמד יחיד)

מיכאל איתן: הוחלה רציפות.

מיכאל איתן: ההצעה הבאה היא הצעת חוק מבקר המדינה, שבאה להחיל אותם כללי הצבעה גם בתהליך הבחירה של מבקר המדינה.

מיכאל איתן: זאת הצעת הוועדה, שבאה בעקבות הדיון בזמנו בהצעתו של שאול יהלום.

מיכאל איתן: מי בעד החלת הרציפות על הצעת החוק?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק יסוד: נשיא המדינה (תיקון מס' 8) (בחירת מועמד יחיד)

מיכאל איתן: הצעת החוק הבאה:

מיכאל איתן: הצעת חוק-יסוד: נשיא המדינה (תיקון מס' 7).

מיכאל איתן: זו הצעת חוק שמאפשרת לנשיא, אם הוא רוצה, לצאת לחופשה.

סיגל קוגוט: זו מין השעיה מרצונו.

מיכאל איתן: זו לא השעיה, זה מרצונו.

מיכאל איתן: מי בעד החלת הרציפות?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק-יסוד נשיא המדינה (תיקון מס' 7)

מיכאל איתן: הרציפות הוחלה.

מיכאל איתן: מה אנחנו עושים עכשיו בעצם?

סיגל קוגוט: מחליטים אם להחיל רציפות על הצעות החוק.

מיכאל איתן: אנחנו ביקשנו את זה.

דורית ואג: הוועדה צריכה להצביע ולהחליט שהיא רוצה להחיל.

מיכאל איתן: לא הבענו את עמדתנו בעניין הזה בעצם הבקשה?

סיגל קוגוט: לא, רק אנחנו עשינו את זה, לא כל הוועדה.

מיכאל איתן: עדיף מההתחלה שהוועדה תפנה, וגמרנו.

מיכאל איתן: למה צריך את כל הדיון הזה?

מיכאל איתן: ההצעה הבאה: הצעת חוק עברייני מין (הגנה על הציבור), התשס"ב-2002.

רחל גרשוני: הממשלה מסכימה להחלת רציפות בתנאי שהדיון לקראת הקריאה השנייה והשלישית יידחה עד מושב החורף, שאז תונח הצעת החוק הממשלתית.

מיכאל איתן: המציעים מסכימים?

מוחמד ברכה: הסכמנו, עד השבוע הראשון של מושב החורף.

מיכאל איתן: מי בעד החלת הרציפות?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק עברייני מין (הגנה על הציבור), התשס"ב-2002.

מיכאל איתן: הצעת חוק העונשין (ניצול תלות של מטופל במטפל), של חבר הכנסת אופיר פינס.

מיכאל איתן: מי בעד החלת הרציפות?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק העונשין (תיקון מס' 71) (ניצול תלות של מטופל במטפל), התשס"ב-2002.

מיכאל איתן: אושר.

מיכאל איתן: הצעת חוק הבחירות (דרכי תעמולה), שעניינה מתן ערבות בנוגע למשדרי תעמולה, של חברת הכנסת קולט אביטל.

מיכאל איתן: מי בעד החלת הרציפות?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק הבחירות (דרכי תעמולה) (תיקון מס' 23) (ערבות לעניין משדרי תעמולה), התשס"ג-2002.

מיכאל איתן: אושר.

מיכאל איתן: הצעת חוק למניעת סחר בבני אדם.

זהבה גלאון: אדוני היושב-ראש, יש לי הערה טכנית לפני שנצביע.

אברהם בורג: זה יקלקל.

זהבה גלאון: בזמנו, כשההצעה הזאת הגיעה היא הגיעה כשש הצעות חוק שונות.

זהבה גלאון: ליושב-ראש הוועדה הקודם, חבר הכנסת פינס, היה הגיון לאחד הכול להצעה אחת.

זהבה גלאון: אחר כך היתה מחשבה נוספת, ואני חושבת שגם חבר הכנסת פינס הסכים אתה, שזה קצת עושה עוול להצעות ולוועדה שרצתה להראות שהיא מעבירה שש הצעות.

זהבה גלאון: לכל הצעה בפני עצמה יש המשקל שלה.

זהבה גלאון: רצינו לבקש ממך כרגע להחיל דין רציפות, אבל לחלק לשש ההצעות המקוריות.

מיכאל איתן: למה?

זהבה גלאון: כך אנחנו רוצים.

אברהם בורג: אני מציע להעביר, וכשנגיע לדיון הראשון נחליט מה לעשות.

זהבה גלאון: זה יהיה אפשרי?

סיגל קוגוט: זה יהיה אפשרי.

סיגל קוגוט: הכנסת תמיד יכולה לפצל.

רחל גרשוני: ועדת השרים קבעה, בקשר לסיוע המשפטי, בדיונים המהותיים שיתקיימו, זה יהיה מותנה בתקציב מתאים.

מיכאל איתן: זה לא קשור לרציפות, כשיהיה דיון, תביעו את עמדתכם.

מיכאל איתן: מי בעד החלת הרציפות?

מיכאל איתן: מי נגד?

מיכאל איתן: בעד - פה אחד אושר להחיל רציפות על הצעת חוק למניעת סחר בבני אדם (תיקוני חקיקה), התשס"ב-2002.

מיכאל איתן: אושר פה אחד.

מיכאל איתן: הצעת חוק נוספת שהממשלה אינה מתנגדת לה היא הצעת חוק נושאי משרה שיפוטית (מניעה מלשבת בדין).

מיכאל איתן: מי בעד החלת הרציפות?

מיכאל איתן: מי מתנגד להחלת הרציפות?

מיכאל איתן: בעד - פה אחד אושר להחיל רציפות על הצעת חוק נושאי משרה שיפוטית (מניעה מלשבת בדין) (תיקוני חקיקה), התשס"ב-2002.

מיכאל איתן: חיים כץ תפס אותי במסדרון, ואמרתי לו שמאחר שהממשלה מתנגדת להצעת החוק הזאת, אני מבקש לא לקיים עליה דיון היום.

מיכאל איתן: אבל אפשר להחליף שתיים-שלוש מילים, על מנת שחברים יוכלו אולי להתייחס ברמת העיקרון.

מיכאל איתן: מדובר כאן בחוק ההסדרים.

אופיר פינס-פז: זה חוק חשוב מאוד.

אופיר פינס-פז: לצערי, הוא לא חוקק.

אופיר פינס-פז: הוא היה צריך להשלים את החוק של ההגבלה התקציבית, ואז היה נוצר איזון.

אופיר פינס-פז: זה ריסון חוק ההסדרים.

מיכאל איתן: יש לי מחשבה, אולי יושב-ראש הקואליציה יסכים, שהחוק הזה ייכנס לתוקפו בכנסת הבאה.

מיכאל איתן: כל פעם אני רואה שקואליציה נגד החוק, אופוזיציה - בעד.

מיכאל איתן: כל פעם שאני משנה כובע, אני צריך לשנות את ההתייחסות שלי לחוק.

אברהם בורג: אני מרגיש לא נוח לא להצביע על זה, כי רצית להצביע על הכול כמקשה אחת.

מיכאל איתן: נתתי הבטחה, ואמרתי גם לחיים כץ, הבטחתי שתתקיים הצבעה בשבוע הבא.

מיכאל איתן: הממשלה מתנגדת.

מיכאל איתן: ודווקא מתוך גישה אוהדת להצבעה, אני דוחה את ההצבעה.

מיכאל איתן: אם אני אצביע עכשיו, אני צריך לפעול לפי משמעת קואליציונית, אם יש שבוע זמן, אולי נשנה את זה.

חיים כץ: אלה הצעות החוק היחידות שביקשו עליהן דין רציפות?

סיגל קוגוט: בוועדת חוקה עשינו סריקה של כל ההצעות.

מיכאל איתן: אני מציע לחבר הכנסת חיים כץ לדבר עם יושב-ראש הקואליציה, ואם יהיה צורך גם אני מוכן לנסות ולחפש פשרה בעניין הזה.

מיכאל איתן: אם נצליח לעשות סדר, נעשה טוב לפרלמנטריזם הישראלי בעניין הזה.

מיכאל איתן: רבותי, הצעת החוק הזאת תובא להצבעה בשבוע הבא.

מיכאל איתן: תודה רבה.